arnastofnun/IGC-2024 huggingface dataset:
Breyting á XVII. viðauka við EES-samninginn Nefndarálit - þingskjal nr. 1284

128. löggjafarþing 2002–2003.

Þskj. 1284 - 668. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 20/2003, um breytingu á XVII. viðauka (Hugverkaréttindi) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur og Ernu S. Hallgrímsdóttur frá utanríkisráðuneyti og Ástu Valdimarsdóttur og Elínu Jónsdóttur frá Einkaleyfastofu.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 20/2003 frá 31. janúar 2003, um breytingu á XVII. viðauka (Hugverkaréttindi) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 98/44/EB frá 6. júlí 1998, um lögvernd uppfinninga í líftækni.

Meginmarkmið tilskipunarinnar er að samræma ákvæði um einkaleyfishæfi uppfinninga á sviði líftækni en með líftækni er átt við starfsemi þar sem notaðar eru örverur, dýra- eða plöntufrumur eða frumuhlutar til að framleiða afurðir eða umbreyta þeim, kynbæta plöntur eða dýr eða breyta örverum í hagnýtum tilgangi. Í tilskipuninni eru jafnframt skýr ákvæði um að ekki megi veita einkaleyfi á aðferðum við að klóna menn eða breyta erfðaeiginleikum kynfrumna manna. Einnig er kveðið á um bann við veitingu einkaleyfis á notkun fósturvísa í hagnaðarskyni eða á öðrum uppfinningum sem stríða gegn allsherjarreglu eða siðgæði.

Innleiðing tilskipunarinnar kallar á lagabreytingar hér á landi og þurfa nauðsynlegar lagabreytingar að hafa tekið gildi eigi síðar en 31. júlí 2003.

Nefndin leggur til að tillagan verði samþykkt.

Lára Margrét Ragnarsdóttir var fjarverandi við afgreiðslu málsins.

Alþingi, 12. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á II. viðauka við EES-samninginn Nefndarálit - þingskjal nr. 1285

128. löggjafarþing 2002–2003.

Þskj. 1285 - 667. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 10/2003, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur og Ernu S. Hallgrímsdóttur frá utanríkisráðuneyti og Sólveigu Guðmundsdóttur frá heilbrigðis- og tryggingamálaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 10/2003 frá 31. janúar 2003, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og til að fella inn í samninginn tilskipun ráðsins 2001/37/EB frá 5. júní 2001, um samræmingu ákvæða í lögum og stjórnsýslufyrirmælum aðildarríkjanna varðandi framleiðslu, kynningu og sölu á tóbaksvörum.

Tilskipun 2001/37/EB fellir úr gildi tilskipanir 89/622/EBE og 90/239/EBE um merkingu tóbaksvarnings og um leyfilegt hámark tjöru sem sígarettur mega gefa frá sér. Meginmarkmið tilskipunarinnar er að samræma lög og stjórnsýslufyrirmæli aðildarríkjanna um hámarksmagn tjöru, nikótíns og kolsýrings sem vindlingar mega gefa frá sér og viðvaranir er varða heilsufarsleg atriði og aðrar upplýsingar á umbúðum tóbaksvarnings með það fyrir augum að ryðja úr vegi viðskiptahindrunum með þessa vöru. Þá er mælt fyrir um tilteknar ráðstafanir sem varða innihaldsefni og lýsingu á tóbaksvörum þar sem heilsuvernd er höfð að leiðarljósi.

Innleiðing tilskipunarinnar kallar á lagabreytingar hér á landi og hefur heilbrigðis- og tryggingamálaráðherra þegar hlutast til um það með framlagningu lagafrumvarps (415. mál, þskj. 524). Frumvarpið var afgreitt sem lög frá Alþingi 10. mars sl.

Nefndin leggur til að tillagan verði samþykkt.

Lára Margrét Ragnarsdóttir var fjarverandi við afgreiðslu málsins.

Alþingi, 12. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á XIII. viðauka við EES-samninginn Nefndarálit - þingskjal nr. 1286

128. löggjafarþing 2002–2003.

Þskj. 1286 - 666. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 13/2003, um breytingu á XIII. viðauka (Flutningastarfsemi) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur og Ernu S. Hallgrímsdóttur frá utanríkisráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 13/2003 frá 31. janúar 2003, um breytingu á XIII. viðauka (Flutningastarfsemi) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2002/59/EB frá 27. júní 2002, um stofnun eftirlits- og upplýsingakerfis bandalagsins fyrir umferð á sjó og um niðurfellingu á tilskipun ráðsins 93/75/EBE.

Meginefni tilskipunarinnar fjallar um stofnun eftirlits- og upplýsingakerfis Evrópusambandsins fyrir umferð á sjó, jafnframt því sem felld er úr gildi tilskipun 93/75/EBE um lágmarkskröfur fyrir skip sem flytja hættulegar eða mengandi vörur til eða frá höfnum innan bandalagsins. Gert er ráð fyrir að yfirvöld hvers aðildarríkis haldi utan um upplýsingar um skip sem flytja hættulegan eða mengandi varning. Markmið slíks eftirlits- og upplýsingakerfis með umferð skipa er að draga úr hættu á mengunarslysum og -óhöppum og draga jafnframt úr áhrifum slíkra slysa eða óhappa á umhverfi sjávar og á heilsu manna. Þá er kveðið á um auðkenningarkerfi skipa, ferðaskráningarkerfi, ráðstafanir til að draga úr hættu á óhöppum, aðstoð við skip í nauðum og samstarf milli ríkja.

Innleiðing tilskipunarinnar kallar á lagabreytingar hér á landi og lagði samgönguráðherra fram lagafrumvarp þess efnis í nóvember á síðasta ári (392. mál, þskj. 453) og var málið afgreitt sem lög frá Alþingi 10. mars sl.

Nefndin leggur til að tillagan verði samþykkt.

Lára Margrét Ragnarsdóttir var fjarverandi við afgreiðslu málsins.

Alþingi, 12. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á XVII. viðauka við EES-samninginn Nefndarálit - þingskjal nr. 1287

128. löggjafarþing 2002–2003.

Þskj. 1287 - 665. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 171/2002, um breytingu á XVII. viðauka (Hugverkaréttindi) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur og Ernu S. Hallgrímsdóttur frá utanríkisráðuneyti og Val Árnason frá menntamálaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 171/2002 frá 6. desember 2002, um breytingu á XVII. viðauka (Hugverkaréttindi) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2001/84/EB frá 27. september 2001, um rétt höfundar til þóknunar við endursölu frumgerðar listaverks (fylgirétt).

Megintilgangur tilskipunarinnar er að samræma reglur um gjald til höfunda vegna endursölu listaverka í atvinnuskyni. Samkvæmt gildandi lögum miðast gjald til höfunda við 10% af söluverði verkanna. Innleiðing tilskipunarinnar mun hafa þau áhrif að endursölugjald lækkar og mun almennt verða í kringum 5%.

Innleiðing tilskipunarinnar kallar á lagabreytingar hér á landi og þurfa nauðsynlegar breytingar að hafa verið gerðar fyrir 1. janúar 2006.

Nefndin leggur til að tillagan verði samþykkt.

Lára Margrét Ragnarsdóttir var fjarverandi við afgreiðslu málsins.

Alþingi, 12. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á IX. viðauka við EES-samninginn Nefndarálit - þingskjal nr. 1288

128. löggjafarþing 2002–2003.

Þskj. 1288 - 664. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 167/2002, um breytingu á IX. viðauka (Fjármálaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur og Ernu S. Hallgrímsdóttur frá utanríkisráðuneyti.

Með þingsályktunartillögu þessari er leitað heimildar Alþingis til staðfestingar á ákvörðun sameiginlegu EES-nefndarinnar nr. 167/2002 frá 6. desember 2002, um breytingu á IX. viðauka (Fjármálaþjónusta) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2001/24/EB frá 4. apríl 2001, um endurskipulagningu og slit lánastofnana.

Megintilgangur tilskipunarinnar er að tryggja gagnkvæma viðurkenningu á aðgerðum ríkja Evrópska efnahagssvæðisins og samvinnu varðandi endurskipulagningu fjárhags og slit lánastofnana og vissa lágmarkssamræmingu landsreglna um þessi atriði.

Innleiðing tilskipunarinnar kallar á lagabreytingar hér á landi og samkvæmt upplýsingum frá viðskiptaráðuneyti mun stefnt að því að leggja fram frumvarp til nauðsynlegra lagabreytinga á 130. löggjafarþingi, en undirbúningur að innleiðingu tilskipunarinnar er nýlega hafinn.

Nefndin leggur til að tillagan verði samþykkt.

Lára Margrét Ragnarsdóttir var fjarverandi við afgreiðslu málsins.

Alþingi, 12. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á IX. viðauka við EES-samninginn Nefndarálit - þingskjal nr. 1289

128. löggjafarþing 2002–2003.

Þskj. 1289 - 663. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 166/2002, um breytingu á IX. viðauka (Fjármálaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur og Ernu S. Hallgrímsdóttur frá utanríkisráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 166/2002 frá 6. desember 2002, um breytingu á IX. viðauka (Fjármála-þjónusta) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2001/17/EB frá 19. mars 2001, um endurskipulagningu og slit vátryggingafélaga.

Megintilgangur tilskipunarinnar er að tryggja gagnkvæma viðurkenningu á aðgerðum ríkja efnahagssvæðisins og samvinnu varðandi endurskipulagningu fjárhags og slit vátryggingafélaga og vissa lágmarkssamræmingu landsreglna sem gilda um þessi atriði.

Innleiðing tilskipunarinnar kallar á lagabreytingar hér á landi og er frestur til 20. apríl nk. til að gera nauðsynlegar breytingar á lögum. Viðskiptaráðherra lagði fram lagafrumvarp þess efnis fyrir skömmu (568. mál, þskj. 919) og var málið afgreitt sem lög frá Alþingi 10. mars sl.

Nefndin leggur til að tillagan verði samþykkt.

Lára Margrét Ragnarsdóttir var fjarverandi við afgreiðslu málsins.

Alþingi, 12. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Steingrímur J. Sigfússon.

Einar K. Guðfinnsson.

Jónína Bjartmarz.
Breyting á IX. viðauka við EES-samninginn Nefndarálit - þingskjal nr. 1290

128. löggjafarþing 2002–2003.

Þskj. 1290 - 639. mál.

Nefndarálit um till. til þál. um staðfestingu ákvarðana sameiginlegu EES-nefndarinnar nr. 164/2002 og 165/2002, um breytingu á IX. viðauka (Fjármálaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur frá utanríkisráðuneyti og Þóru Hjaltested frá iðnaðar- og viðskiptaráðuneyti.

Með tillögunni er leitað heimildar Alþingis til að staðfesta ákvarðanir sameiginlegu EES- nefndarinnar nr. 164/2002 og 165/2002 frá 6. desember 2002, um breytingu á IX. viðauka (Fjármálaþjónusta) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2002/12/EB frá 5. mars 2002, um breytingu á tilskipun ráðsins 79/267/EBE að því er varðar kröfu um gjaldþol líftryggingafyrirtækja, og tilskipun Evrópuþingsins og ráðsins 2002/13/EB frá 5. mars 2002, um breytingu á tilskipun ráðsins 73/239/EBE að því er varðar kröfu um gjaldþol skaðatryggingafyrirtækja.

Meginmarkmið tilskipananna er breytingar á reglum um gjaldþol vátryggingafélaga en það felur m.a. í sér að lágmarksfjárhæðir gjaldþols eru hækkaðar verulega miðað við gildandi íslenskan rétt og taka þarf inn bein ákvæði um matsheimildir eftirlitsstjórnvalda og skyldu þeirra til afskipta af málum telji þau réttindum vátryggingartaka stefnt í hættu. Þá verða kröfur vegna tiltekinna skilgreindra aðstæðna auknar í einhverjum tilfellum.

Innleiðing tilskipananna kallar á lagabreytingar hér á landi og lagði viðskiptaráðherra fram lagafrumvarp þess efnis á haustþingi (377. mál, þskj. 429) sem var afgreitt sem lög frá Alþingi hinn 10. mars sl.

Nefndin leggur til að tillagan verði samþykkt.

Steingrímur J. Sigfússon var fjarverandi við afgreiðslu málsins.

Alþingi, 5. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Einar K. Guðfinnsson.

Jónína Bjartmarz.

Katrín Fjeldsted.
Breyting á XIII. viðauka við EES-samninginn Nefndarálit - þingskjal nr. 1291

128. löggjafarþing 2002–2003.

Þskj. 1291 - 638. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 142/2002, um breytingu á XIII. viðauka (Flutningastarfsemi) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur frá utanríkisráðuneyti og Kristínu Helgu Markúsdóttur frá samgönguráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 142/2002 frá 8. nóvember 2002, um breytingu á XIII. viðauka (Flutningastarfsemi) við EES-samninginn frá 2. maí 1992, og til að fella inn í samninginn reglugerð Evrópuþingsins og ráðsins (EB) nr. 889/2002 frá 13. maí 2002, um breytingu á reglugerð ráðsins (EB) nr. 2027/97 um bótaábyrgð flugfélaga vegna slysa.

Megintilgangur reglugerðarinnar er að samræma regluverk um bótaábyrgð flugfélaga vegna slysa og tengist samþykkt nýs sáttmála um samræmingu tiltekinna reglna um loftflutninga milli landa, svokallaðs Montreal-samnings frá 1999.

Innleiðing reglugerðarinnar kallar á lagabreytingar hér á landi og er gert ráð fyrir að frumvarp til laga um breytingu á loftferðalögum verði lagt fram á 130. löggjafarþingi. Jafnframt er gert ráð fyrir að Ísland fullgildi Montreal-samninginn.

Nefndin leggur til að tillagan verði samþykkt.

Steingrímur J. Sigfússon var fjarverandi við afgreiðslu málsins.

Alþingi, 5. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Einar K. Guðfinnsson.

Jónína Bjartmarz.

Katrín Fjeldsted.
Breyting á XVIII. viðauka við EES-samninginn Nefndarálit - þingskjal nr. 1292

128. löggjafarþing 2002–2003.

Þskj. 1292 - 619. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 172/2002, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur frá utanríkisráðuneyti og Gylfa Kristinsson frá félagsmálaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 172/2002 frá 6. desember 2002, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2002/14/EB frá 11. mars 2002, um almennan ramma um upplýsingamiðlun til launamanna og samráð við þá innan Evrópubandalagsins; sameiginlega yfirlýsingu Evrópuþingsins, ráðsins og framkvæmdastjórnarinnar um fyrirsvar starfsmanna.

Markmið tilskipunarinnar er að setja fram lágmarksskilyrði um rétt starfsmanna til upplýsinga og samráðs innan fyrirtækja og er aðildarríkjunum falið að skilgreina hvernig staðið skuli að því í samræmi við lög og venjur sem gilda í samskiptum aðila vinnumarkaðarins í hverju landi. Gert er ráð fyrir því að aðildarríkin geti valið fyrir hversu stór fyrirtæki tilskipunin skuli gilda, þ.e. hvort hún gildi um fyrirtæki sem hafa a.m.k. 50 starfsmenn í vinnu eða a.m.k. 20 starfsmenn.

Aðildarríkjunum er falið að ákveða hvort efni hennar verði innleitt með lagasetningu eða ákvæðum í kjarasamningum.

Nefndin leggur til að tillagan verði samþykkt.

Steingrímur J. Sigfússon var fjarverandi við afgreiðslu málsins.

Alþingi, 5. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Einar K. Guðfinnsson.

Jónína Bjartmarz.

Katrín Fjeldsted.
Breyting á XI. viðauka við EES-samninginn Nefndarálit - þingskjal nr. 1293

128. löggjafarþing 2002–2003.

Þskj. 1293 - 618. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 168/2002, um breytingu á XI. viðauka (Fjarskiptaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur frá utanríkisráðuneyti og Kristínu Helgu Markúsdóttur frá samgönguráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 168/2002 frá 6. desember 2002, um breytingu á XI. viðauka (Fjarskiptaþjónusta) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2002/39/EB frá 10. júní 2002, um breytingu á tilskipun 97/67/EB með tilliti til þess að opna póstþjónustu bandalagsins enn frekar fyrir samkeppni.

Meginmarkmið tilskipunarinnar er að opna póstmarkaðinn í Evrópu enn frekar fyrir samkeppni. Samkvæmt efni hennar verður áfram unnt að veita rekstrarleyfishöfum með svonefndar alþjónustuskyldur einkarétt til að tryggja ákveðna lágmarksþjónstu en einkaréttarþjónusta skal takmarkast við ákveðna þyngdarflokka sendinga. Frá 1. janúar 2003 skulu þyngdarmörkin vera 100 g en lækka í 50 g frá 1. janúar 2006. Þá er kveðið skýrar á um nokkur atriði til hagsbóta fyrir neytendur.

Innleiðing tilskipunarinnar kallar á lagabreytingar hér á landi. Frestur til að innleiða efni hennar var til 1. janúar 2003. Samgönguráðherra lagði fram frumvarp þess efnis á haustþingi og varð það að lögum í lok síðasta árs sem lög nr. 136/2002. Að mati samgönguráðuneytisins felur fyrrnefnd lagabreyting í sér fullnægjandi innleiðingu tilskipunarinnar í landsrétt.

Nefndin leggur til að tillagan verði samþykkt.

Steingrímur J. Sigfússon var fjarverandi við afgreiðslu málsins.

Alþingi, 5. mars 2003.

Sigríður A. Þórðardóttir,

form., frsm.

Rannveig Guðmundsdóttir.

Magnús Stefánsson.

Þórunn Sveinbjarnardóttir.

Björn Bjarnason.

Einar K. Guðfinnsson.

Jónína Bjartmarz.

Katrín Fjeldsted.
Strandsiglingar Nefndarálit - þingskjal nr. 1298

128. löggjafarþing 2002–2003.

Þskj. 1298 - 47. mál.

Nefndarálit um till. til þál. um strandsiglingar.

Frá samgöngunefnd.

Nefndin hefur fjallað um málið. Jafnframt var málið sent til umsagnar á síðasta þingi og bárust þá nefndinni umsagnir frá Vegagerðinni, Byggðastofnun, Siglingastofnun Íslands og Sambandi sveitarfélaga á Suðurnesjum.

Nefndin telur efnisatriði málsins þess eðlis að rétt sé að þau séu skoðuð af ríkisstjórninni og þeim stofnunum ríkisins sem í hlut eiga.

Nefndin leggur til að tillögunni verði vísað til ríkisstjórnarinnar.

Alþingi, 11. mars 2003.

Guðmundur Hallvarðsson,

form., frsm.

Arnbjörg Sveinsdóttir.

Magnús Stefánsson.

Sigríður Ingvarsdóttir.

Jón Bjarnason.

Lúðvík Bergvinsson.

Jóhann Ársælsson.
Verndun búsetu og menningarlandslags í Árneshreppi Nefndarálit - þingskjal nr. 1304

128. löggjafarþing 2002–2003.

Þskj. 1304 - 55. mál.

Nefndarálit um till. til þál. um aðgerðir til verndunar búsetu og menningarlandslags í Árneshreppi.

Frá umhverfisnefnd.

Nefndin hefur fjallað um málið og bárust umsagnir um það frá Bændasamtökum Íslands, Landvernd, oddvita Árneshrepps og Atvinnuþróunarfélagi Vestfjarða hf.

Nefndin telur að stuðla eigi að verndun þess menningararfs sem felst í búsetu og búsetuminjum í jaðarbyggðum Íslands. Við umfjöllun málsins var bent á að jaðarbyggðir landsins endurspegli mjög vel tengsl þjóðarinnar við landið í aldanna rás og með hvaða hætti þjóðin nýtti sér gæði þess sér til lífsviðurværis. Því væru þær afar mikilvægur þáttur í menningarsögu þjóðarinnar.

Árneshreppur á Ströndum er á margan hátt einstök jaðarbyggð, landfræðilega afmarkaður, nokkuð þéttbýll, auk þess sem þar er að finna fjölbreyttar minjar um búsetu, atvinnuhætti og sögu þjóðarinnar.

Nefndin mælir með samþykkt tillögunnar.

Ísólfur Gylfi Pálmason, Jóhann Ársælsson, Kolbrún Halldórsdóttir og Kristján Pálsson voru fjarverandi við afgreiðslu málsins.

Alþingi, 12. mars 2003.

Magnús Stefánsson,

form., frsm.

Þórunn Sveinbjarnardóttir.

Katrín Fjeldsted.

Gunnar Birgisson.

Ásta Möller.
Framkvæmdaáætlun um aðgengi fyrir alla Nefndarálit - þingskjal nr. 1307

128. löggjafarþing 2002–2003.

Þskj. 1307 - 171. mál.

Nefndarálit um till. til þál. um framkvæmdaáætlun um aðgengi fyrir alla.

Frá félagsmálanefnd.

Tillagan felur í sér að skipaður verði starfshópur með fulltrúum ráðuneytis félagsmála, menntamála, umhverfismála, heilbrigðis- og tryggingamála, dómsmála, samgöngumála og fjármála og fulltrúum frá hagsmunasamtökum fatlaðra til að semja framkvæmdaáætlun sem hefur að markmiði að tryggja aðgengi fyrir alla með hliðsjón af meginreglum Sameinuðu þjóðanna um þátttöku fatlaðra til jafns við aðra. Jafnframt geri starfshópurinn kostnaðaráætlun um verkefnið. Lagt er til að starfshópurinn leggi fram tillögur sínar fyrir 1. október 2003 og fulltrúi félagsmálaráðuneytisins verði formaður hans.

Nefndin tekur undir markmið tillögunnar því að þótt ýmislegt hafi áunnist hér á landi í réttindamálum fatlaðra á undanförnum árum og áratugum má sjá að enn er mikið verk óunnið og því leggur nefndin til að tillagan verði samþykkt óbreytt.

Guðrún Ögmundsdóttir og Kristján Pálsson voru fjarverandi við afgreiðslu málsins.

Alþingi, 12. mars 2003.

Arnbjörg Sveinsdóttir,

form., frsm.

Pétur H. Blöndal.

Magnús Stefánsson.

Ásta R. Jóhannesdóttir.

Steingrímur J. Sigfússon.

Drífa Hjartardóttir.

Jónína Bjartmarz.
Færeyska fiskveiðistjórnarkerfið Breytingartillaga - þingskjal nr. 1317

128. löggjafarþing 2002–2003.

Þskj. 1317 - 56. mál.

Breytingartillaga við till. til þál. um skipan nefndar til að meta kosti og galla færeyska fiskveiðistjórnarkerfisins.

Frá Guðjóni A. Kristjánssyni.

Á eftir orðunum „Samtökum fiskvinnslustöðva“ í tillögugreininni komi: Landssambandi smábátaeigenda, Samtökum fiskvinnslustöðva án útgerðar.